Diari Oficial de la Generalitat Valenciana


Sumari del DOGV 6774, del 15-05-2012 (2012/4598)

RESOLUCIÓ de 8 de maig de 2012, de la Direcció General d'Ordenació i Centres Docents, per la qual es publica la relació de matèries optatives de disseny propi autoritzades i denegades a partir del curs 2012-2013 als centres de la Comunitat Valenciana que impartixen ensenyances d'educació secundària obligatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4598


Data del document
:   08-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

 Descriptors 

:   * centre d'ensenyament

RESOLUCIÓ de 8 de maig de 2012, de la Direcció General d'Ordenació i Centres Docents, per la qual es publica la relació de matèries optatives de disseny propi autoritzades i denegades a partir del curs 2012-2013 als centres de la Comunitat Valenciana que impartixen ensenyances d'educació secundària obligatòria. [2012/4598]  
El Reial Decret 1631/2006, de 29 de desembre, pel qual s'establixen les ensenyances mínimes corresponents a l'educació secundària obligatòria, disposa en els seus articles 4.6 i 5.6 que l'alumnat podrà cursar matèries optatives d'acord amb el marc que establisquen les administracions educatives.  
El Decret 112/2007, de 20 de juliol, del Consell, pel qual s'establix el currículum de l'educació secundària obligatòria en la Comunitat Valenciana, indica en els seus articles 6.6 i 7.5 que la conselleria competent en matèria d'educació ordenarà l'oferta de matèries optatives i les condicions per a la seua elecció per part de l'alumnat, així com, si és el cas, establirà el currículum corresponent.  
La normativa anterior es desplega per mitjà de l'Orde de 27 de maig de 2008, de la Conselleria d'Educació, per la qual es regulen les matèries optatives en l'educació secundària obligatòria, i la seua modificació feta per l'Orde 64/2010, de 16 de juny, de la Conselleria d'Educació, per la qual es modifica parcialment l'Orde de 27 de maig de 2008, de la Conselleria d'Educació, per la qual es regulen les matèries optatives en l'Educació Secundària Obligatòria. En l'article 3 s'ordena l'oferta de matèries optatives que els centres docents han de proposar al seu alumnat. En el catàleg de matèries optatives, els centres docents poden sol·licitar l'autorització per a impartir en tercer curs matèries optatives de disseny propi relacionades amb la iniciació professional, que han d'estar vinculades a les ensenyances de formació professional del centre o del seu entorn productiu. Els articles 7 i 8 de l'Orde de 27 de maig de 2008, de la Conselleria d'Educació, establixen el procediment per a la sol·licitud, la supervisió i l'autorització de matèries optatives de disseny propi.  
Per tot això, vistes les sol·licituds efectuades pels centres docents, així com els informes de la Inspecció Educativa i les propostes de les direccions territorials competents en matèria d'educació, i en virtut dels articles 7.1 i 8.2 de l'Orde de 27 de maig de 2008, de la Conselleria d'Educació, que faculten la direcció general competent en matèria d'ordenació i centres docents per a resoldre respecte a l'autorització de matèries optatives de disseny propi que els centres docents oferiran al seu alumnat, resolc:  
  
  
Primer  
1. Fer pública la relació de matèries optatives de disseny propi autoritzades i denegades als centres docents, públics i privats, dependents de la Conselleria d'Educació, Formació i Ocupació de la Generalitat, que impartixen ensenyances d'Educació Secundària Obligatòria.  
  
2. La relació de matèries optatives de disseny propi autoritzades per a impartir en tercer curs a partir de l'any acadèmic 2012-2013, és la que figura en l'annex I d'esta resolució.  
3. La relació de matèries optatives de disseny propi denegades és la que figura en l'annex II d'esta resolució.  
  
Segon  
Com establix l'Orde de 27 de maig de 2008, en l'article 7 apartat 1, cap centre podrà oferir i, per tant, impartir matèries optatives de disseny propi que no hagen sigut autoritzades per la direcció general competent en matèria d'ordenació i centres docents.  
  
Tercer  
D'acord amb l'article 8 apartat 3 de l'Orde de 27 de maig de 2008, les matèries autoritzades podran ser impartides en cursos successius sense necessitat d'una nova autorització, fins que no es modifiquen les condicions en què han sigut autoritzades.  
  
  
  
  
  
  
  
  
ANNEX I / ANEXO I  
  
Optatives autoritzades / Optativas autorizadas  
  
  
  
  
Quart  
1. Tots els centres, públics i privats, inclouran en la seua proposta a l'alumnat les matèries optatives d'oferta obligada.  
2. Així mateix, en funció de les seues possibilitats organitzatives i dels seus recursos disponibles podran oferir matèries optatives d'oferta general.  
3. Les matèries optatives d'oferta obligada i d'oferta general no requerixen autorització per a poder ser impartides.   
  
Quint  
La Inspecció Educativa vetlarà per l'estricte compliment del que establix la present resolució.  
  
Sext  
Els titulars dels centres privats i les persones interessades podran interposar recurs d'alçada contra esta resolució davant la Secretaria Autonòmica d'Educació, en el termini d'un mes, a comptar de l'endemà de la publicació en el Diari Oficial de la Comunitat Valenciana, segons el que preveuen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 8 de maig de 2012.- El director general d'Ordenació i Centres Docents: Jorge Cabo Martínez.  
ANNEX II / ANEXO II  
  
Optatives denegades / Optativas denegadas  
  
  
  
  
Motius denegació / Motivos denegación:  
1. Optativa d'oferta obligada. / Optativa de oferta obligada.  
2. Optativa d'oferta general. / Optativa de oferta general.  
3. Se sol·licita per a diversos/un altre curs. / Se solicita para varios/otro curso.  
4. No és matèria optativa d'iniciació professional vinculada a les ensenyances de FP del centre o del seu entorn productiu. / No es materia optativa de iniciación profesional vinculada a las enseñanzas de FP del centro o de su entorno productivo.  
5. No proposada pel claustre o no informada pel departament o no aprovada pel consell escolar. / No propuesta por el claustro o no informada por el departamento o no aprobada por el consejo escolar.  
6. Inclosa en el currículum d'alguna matèria. / Incluida en el currículo de alguna materia.  
7. No es disposa de materials i mitjans didàctics. / No se dispone de materiales y medios didácticos.  
8. No inclou criteris que han justificat la seua selecció / No incluye criterios que han justificado su selección.  
9. La memòria no inclou: introducció, competències bàsiques, objectius, continguts, criteris d'avaluació. / La memoria no incluye: introducción, competencias básicas, objetivos, contenidos, criterios de evaluación.  
10. Professorat sense qualificació per a impartir-la o sense disponibilitat horària. / Profesorado sin cualificación para impartirla o sin disponibilidad horaria.  
11. Fora de termini. / Fuera de plazo.  
12. El nombre de grups que es constituïxen per a cursar matèries optatives en el curs de l'etapa corresponent, supera el doble dels grups constituïts per al desenrotllament de les matèries troncals del currículum. / El número de grupos que se constituyen para cursar materias optativas en el curso de la etapa correspondiente, supera el doble de los grupos constituidos para el desarrollo de las materias troncales del currículo.